open-index/open-wikipedia-markdown huggingface dataset:
Papėdės gyvenvietė

**Papėdės gyvenvietė** – silpnai įtvirtinta ar neįtvirtinta gyvenvietė ties pilimi ant piliakalnio. Nuo papilio skiriasi tuo, kad beveik ar visai neįtvirtinta.

Papėdės gyvenvietės paprastai užimdavo gana didelę teritoriją (iki keliolikos hektarų), dažnai būdavo neapsaugotose vietose (pvz., lygioje aukštumoje, tuo tarpu pilis būdavo atitvertame ar grioviu perkastame tos aukštumos kyšulyje), dažnai upelių ar ežerų žemumose, slėniuose (t. y., keliolika – keliasdešimt metrų žemiau nei piliakalnio aikštelė). Papėdės gyvenvietės neretai senesnės už tos pilies (piliakalnio) papilį.

Lietuvoje papėdės gyvenvietės aptiktos maždaug 60 % piliakalnių kompleksuose. Tokių gyvenviečių neturėdavo nebaigtos statyti ar trumpai egzistavusios pilys. Papėdės gyvenvietės būdavo vienoje piliakalnio pusėje (40 %), dviejose pusėse (20 %), o kartais apjuosdavo ir visą piliakalnį. Gyvenvietės plotas retai būdavo mažesnis už 1 ha, dažniausiai – 3-6 ha. Šatrijos papėdės gyvenvietė užėmė apie 15 ha plotą.

## Literatūra
* Zabiela G. (1995) Lietuvos medinės pilys. 335 psl.
Cadillac Escalade

**Cadillac Escalade** yra didelis visureigis, kurį gamina Cadillac. Escalade buvo pirmas Cadillac visureigis, kuris buvo pristatytas 1999 metais kaip atsakas Vokiečių ir Japonų visureigiams, be to Ford Motor Company 1998 metais pristatė Lincoln Navigator. Automobilis buvo pradėtas gaminti 10 mėnesių po projekto patvirtinimo. Standartiniai Escalade yra gaminami Arlingtone, Teksase.

## Trečia karta (2007-)

2007 metams Escalade gavo naujają GMT900 visureigių platformą. Prie įprasto modelio taip pat yra siūloma prailginta *ESV* versija, bei pikapas *EXT*. 2007 metų modelio kaina prasideda nuo 57 280 JAV dolerių. *Escalade EXT* pardavimais atsilieka nuo savo konkurento Lincoln Mark LT.

Visureigis yra siūlomas su aliuminiu 6,2 litrų Vortec V8 varikliu, turinčiu 403 AG (301 kW) ir 417 ft·lbf (565 N·m) sukimo momentą, bei nauja 6-pavarų automatine transmisija. Escalade gali pasiekti 97 km/h (60 mph) greitį per 6,8 sekundes. Visureigis sunaudoja 16,8 litrus degalų 100 kilometrų mieste, bei 12,4 litrus degalų 100 kilometrų greitkelyje.

### Variklis
* 2007-dabar – 6,2 l Vortec 6200 V8, 403 AG (298 kW)

### Kainos
* 2007 Escalade EXT – 54,210 USD
* 2007 Escalade (FR - galiniai varantys ratai) – 54,725 USD
* 2007 Escalade (F4 - visi varantys ratai) – 57,280 USD
* 2007 Escalade ESV – 59,680 USD
Piliavietė

**Piliavietė** – uždari įtvirtinimai lygioje vietoje, kurių centre stovėdavo pilis (paprastai mūrinė). Nuo įtvirtintos karinės stovyklos skiriasi tuo, kad centre – pilis, o nuo piliakalnio tuo, kad pilis stovi lygioje vietoje, o ne ant kalno ar kalvos. Piliavietė panaši į įtvirtintą dvarvietę, nuo kurios sunkiai atskiriama.

Žinoma, kad Lietuvoje buvo apie 10 kryžiuočių piliaviečių (iš kurių tik pusės vietos žinomos, o tyrinėta tik viena Veliuonos Pilaitės piliavietė) ir kelios lietuvių piliavietės (pvz., Senuosiuose Trakuose ir Eišiškėse). Kryžiuočių piliavietės dažnai buvo „motte and bailey“ tipo, nors tai ne vienintelis kryžiuočių pilių tipas (Prūsijoje ir Latvijoje daug kryžiuočių pilių buvo kitokios).

## Literatūra
Zabiela G. (1995) Lietuvos medinės pilys. 335 psl.
Katalepsija

**Katalepsija** () – būsena, kai dėl padidėjusio raumenų tonuso ligoniui suteikus bet kokią padėtį, jis sustingsta, būdinga sumažėjęs jautrumas išoriniams ir vidiniams stimulams. Ligoniui pakėlus ranką, jo ranka tokios būsenos ir lieka („vaškinis lankstumas“ arba *flexibilitas cerea*). Tokia būsena gali trukti nuo kelių minučių iki kelių dienų (išskirtiniais atvejais).

Pasireiškia sergant psichikos sutrikimais, pvz., šizofrenija, isterija. Katalepsiją gali sukelti ir šizofrenijos gydymas antipsichotikais, pvz., haloperidoliu, taip pat anestetikas ketaminas.

## Išnašos
Araukarijiniai

**Araukarijiniai** (*Araucariaceae*) – pušainių (*Pinopsida*) šeima.

Šeimoje yra 3 gentys, 41 rūšis.

Juros ir kreidos periodais buvo plačiai paplitę visose pasaulio dalyse. Kreidos periodo pabaigoje praktiškai išnyko šiauriniame pusrutulyje.

## Gentys
* Agatmedis (*Agathis*)
* Araukarija (*Araucaria*)
* Volemija (*Wollemia*)
Kaleta Olivija

**Kaleta Olivija** () – miestas Argentinoje, Santa Kruso provincijos šiaurės rytuose, Argentinos jūros pakrantėje, prie San Chorchės įlankos, Deseado departamente.

Miestas įkurtas 1901 m. lapkričio 20 d. kapitono Gutero. Pavadintas jo žmonos Olivijos garbei (*Caleta Olivia* – „Olivijos įlankėlė“). Tai antras pagal dydį provincijos ir didžiausias departamento miestas. Per Kaleta Oliviją eina Viedmos–Ušuajos kelias. Atšaka į Gobernador Mojano gyvenvietę. Žvejyba, naftos pramonė, avių auginimas ir vilnos pramonė. Yra žvejybinis uostas. Turizmas (geri pajūrio paplūdimiai, vandens pramogos vasarą). Miesto simbolis – *El Gorsito* monumentas naftininkams.

## Šaltiniai

## Nuorodos
* Turistinė apžvalga
* Miesto portalas
F.L.Y.

**F.L.Y.** buvo latvių muzikos grupė, kurią 2002 m. įkūrė Martinš Freimanis, Lauris Reinikas ir Yana Kay. Grupė buvo sukurta specialiai 2003 m. Eurovizijos dainų konkursui.

Visi trys F. L.Y. nariai jau prieš tai buvo dalyvavę Latvijos nacionalinėje Eurovizijos atrankoje, tačiau dar nebuvo nugalėję. Grupės daina *Hello From Mars* nugalėjo Latvijos atrankoje, aplenkusi Fomino & Kleino atliktą dainą *Muzikants*. 2003 m. gegužės 24 d. F.L. Y. dalyvavo Eurovizijos finaliniame konkurse, kuriame užėmė 24 vietą iš 26 dalyvių, surinkusi tik 5 taškus.

2003 m. išėjo ir grupės vienintelis albumas *Never Look Back* su 11 dainų anglų kalba. Latvijos radijo stotyse skambėjo dainos *Who May Say* ir *7 Days*. 2004 ir 2005 m. radijo topuose buvo F. L.Y. dainos latvių kalba *Nakts mani uzrunā* ir *Beigās tomēr viss būs labi*. 2005 m. grupės veikla apnyko ir kiekvienas narys grįžo prie savo projektų.

## Diskografija
* *Never Look Back* (2003)
Piko Trunkadas

**Piko Trunkadas** () – naftininkų miestas Argentinoje, Santa Kruso provincijos šiaurės rytuose, Deseado departamente, 55 km į pietvakarius nuo Kaleta Olivijos.

Piko Trunkadas įsikūrė kaip mažas kaimelis 1912 m. 1915 m. jame gyveno 200 gyventojų. Apylinkėse radus naftos (1946 m.) gyvenvietė išaugo. Svarbiausia ūkio šaka – naftos ir gamtinių dujų gavyba bei eksportas. Keliai veda į Kaleta Oliviją, Las Herasą, Gobernador Mojaną, Ficrojaus gyvenvietę. Piko Trunkade vyksta kasmetinis Patagonijos folkloro festivalis.

## Šaltiniai

## Nuorodos
* Istorija ir dabartis 
* Turistinė apžvalga
Mėčionys

**Mėčionys** (arba ***Miečionys***) – etnografinis gatvinis kaimas Ignalinos rajono savivaldybėje, 5 km į šiaurės rytus nuo Mielagėnų, 1 km į vakarus nuo Kančioginos upės, netoli vietos, kur ji įteka į Erzvėto ežerą. Praeina kelias .

Dvipusiame gatviniame rėžiniame kaime išliko vertingų XIX a. pabaigos – XX a. pradžios etnologiniais sodybų ir pavienių pastatų, yra 8 paminklinės sodybos, 7 pavieniai paminkliniai pastatai. Gatvinėse vienpusėse sodybose pirkios, svirnai, tvartai, kluonai išdėstyti viena arba dviem eilėmis.

## Etimologija

Pavadinimas kildinamas iš spėjamo asmenvardžio **Mė́čionis* ar panašaus, plg. pavardės *Mė̃čius, Mečiónis*.

## Istorija

Kaimas įsikūrė XVI a. antroje pusėje per Valakų reformą. Minimas 1644 m. Dysnos dvaro kronikoje. Iki XVII a. pab. kaimas priklausė Dysnos dvaro Dietkauščiznos palivarkui. 1692 m. Feliksas Pacas Dysnos dvarą (kartu su Mėčionimis) ir Tverečių užrašė Vilniaus benediktinų vienuolynui. Kaimas vienuolynui priklausė iki 1841 m., vėliau buvo suvalstybintas.

1929–1936 m. veikė Šv. Kazimiero draugijos skyrius 1920–1927 m. – „Ryto“ draugijos lietuviška pradžios mokykla. Kaimas priklausė Mielagėnų valsčiui. Po Antrojo pasaulinio karo sodybų sumažėjo, nugriauta daug ūkinių pastatų (kluonų, svirnų). 1951–1988 m. veikė pradžios mokykla. 1950–1992 m. kolūkio pagalbinė gyvenvietė.

## Gyventojai

1830 m. kaime buvo 9, 1855 m. – 8 sodybos. XIX a. antroje pusėje ir XX a. pradžioje Mėčionys išsiplėtė, 1939 m. buvo 24 sodybos.

### Žymūs žmonės
* Mėčionyse gimė karininkas, pulkininkas Mykolas Kalmantas (1895–1976).

## Šaltiniai

## Nuorodos
* Tarnauskienė N. Mėčionys // Kultūros paminklų enciklopedija. T. 1. V., 1996, p. 140–147;
* Mėčionys // Nauja vaga, 2002-09-14, p. 3;
* Lietuvių liaudies architektūros paminklai. T. 5: Gatviniai ir vienkieminiai Aukštaitijos kaimai/ Kazys Šešelgis. V., 1998, p. 16.
* Miesteliai.lt
Puerto Deseadas

**Puerto Deseadas** () – miestas Argentinoje, Santa Kruso provincijos rytuose, prie Argentinos jūros ir Deseado upės estuarijos. Departamento centras.

## Istorija
1520 m. dabartinio miesto apylinkėse buvo apsistojusi Ferdinando Magelano ekspedicija. 1586 m. gruodžio 17 d. korsaras Tomas Kavendišas įplaukė ir apsistojo Deseado upės žiotyse. Vietovę pavadino pagal vieno iš laivų pavadinimą – *Port Desire* („troškimų uostas“, iš to kilo dabartinis pavadinimas). Išbuvęs 10 dienų grįžo atgal į Angliją. 1591 m. Kavendišas surengė antrą ekspediciją į Puerto Deseadą. 1670 m. pakrantę pasiekė Džonas Narbrougas ir paskelbė ją JK valda. 1833 m. Byglio kelionės metu Puerto Deseado uoste sustojo Čarlzo Darvino ekspedicija.

## Ekonomika
Jūrų uostas. Žvejyba ir žuvies perdirbimas. Apylinkėse auginamos avys. Puerto Deseadas keliu sujungtas su Viedmos-Ušuajos plentu.

## Turizmas
Puerto Deseadas vienas iš svarbesnių provioncijos turistinių objektų. Mieste galima stebėti tipiška šiaurietiškos gyvenvietės architektūrą. Yra bažnyčia, švyturys, du muziejai (karavelės *Swift* liekanos). Apylinkių pakrantėse galima stebėti paukščių, jūrų liūtų, pingvinų kolonijas. Į šiaurės vakarus nuo miesto yra Charamiljo suakmenėjusių miškų nacionalinis parkas. Apylinkėse taip pat yra archeologinių senųjų indėnų urvų. Plaukiojimas baidarėmis Deseado upe.

## Šaltiniai

## Nuorodos
* Turistinė apžvalga
Las Herasas

**Las Herasas** () – miestas Argentinoje, Santa Kruso provincijos šiaurėje, Deseado departamente, pusiaukelėje tarp Perito Moreno ir Kaleta Olivijos (50 km).

Las Heraso gyvenvietė pradėjo formuotis tiesiant geležinkelį į Puerto Deseadą. Stotelė buvo vadinama *Punta Rieles, Parada 283, Las Heras*. 1921 m. prezidento dekretu gyvenvietei suteiktas oficialus statusas ir *Las Heras* pavadinimas. 1927 m. jau buvo įstaigos: paštas, mokyklos, sporto klubas. Nuo 1932 m. Las Herasas tapo naftos gavybos centru.

Las Herase išvystyta naftos gavybos (kontroliuoja bendrovė YPF) ir eksporto pramonė. Gyvulininkystė. Iš miesto keliai veda į Perito Moreną, Piko Trunkadą, Komodoro Rivadaviją, Los Monosą.

## Šaltiniai

## Nuorodos
* Informacija
Sutungas

**Sutungas** skandinavų mitologijoje – jotunas, Gilingo sūnus. Jo tėvus nužudė dvergai Fjalaras ir Galaras.

Sutungas ieškojo savo tėvų, o suradęs dvergus Fjalarą ir Galarą jiems grasino, todėl šie jam pasiūlė magiško poezijos midaus. Sutungas paėmė midų ir paslėpė kalno Hnitbjorgo centre, o savo dukrai Gunlodai liepė saugoti.

Galiausiai dievas Odinas nusprendė gauti midų. Jis dirbo Baugiui, Sutungo broliui, fermeriui, visą vasarą, tada paprašė gurkšnelio midaus, kurį Sutungas duoti atsisakė. Baugis pragręžė kalną, Odinas pasivertė gyvate ir prasmuko vidun. Viduje sutiko sargybinę Gunlodą, tačiau ją įtikino jam duoti tris gurkšnius midaus. Tačiau ir šį kartą Odinas pergudravo milžinus ir išgėrė visą midų, o pasivertęs ereliu pabėgo. Sutungas jį persekiojo, bet Odinas sėkmingai pasiekė Asgardą, kur išspjovė midų į dievų paruoštus indus.
Marius Veselis

**Marius Veselis** (g. 1976 m. gruodžio 28 d.) – Lietuvos žurnalistas, televizijos laidų vedėjas.

## Biografija
Nuo 1995 m. gegužės mėn. dirbo TV3, buvo jauniausias žinių vedėjas Lietuvoje. 2002 m. prodiusavo pirmąjį Lietuvoje realybės šou „Akvariumas“. 2006–2009 m. „MTV Networks Baltic“ generalinis direktorius, atsakingas už televizijos kanalus „MTV Lithuania“, „MTV Latvia“ ir „MTV Estonia“. 2009 m. dirbo tarptautiniu MTV strategijų vadovu.
Veselis

**Veselis** − lietuviška vyriškos giminės pavardė.

Šios pavardės moteriškosios giminės formos yra: Veselienė (ištekėjusi moteris) ir Veselytė (mergautinė pavardė).

Pavardę turi šie garsesni asmenys:

* Marius Veselis – buvęs televizijos laidų vedėjas, MTV vadovas Baltijos šalims;
* Vidmantas Veselis (g. 1953) – Lietuvos ir Birštono savivaldybės politinis bei visuomenės veikėjas;
Prancūzijos futbolo federacija

**Prancūzijos futbolo federacija** (, santr. *FFF*) – Prancūzijos futbolo vykdomoji institucija, įkurta 1919 m. ir veikianti Paryžiuje. Federacija kontroliuoja nacionalines  ir moterų rinktines, taip pat organizuoja vyrų mėgėjų čempionato ir Prancūzijos futbolo taurės varžybas. Vyrų profesionalų klubų divizionus (Ligue 1 ir Ligue 2), Prancūzijos lygos taurės varžybas, jaunimo ir moterų čempionatus federacijos pavedimu organizuoja Prancūzijos futbolo lyga.

## Istorija

Prancūzijos futbolo čempionatus nuo 1894 m. pradėjo organizuoti Prancūzijos atletinių sportų bendrijų sąjunga (*Union des sociétés françaises de sports athlétiques*, santr. USFSA). 1907 m. kovo 23 d. sąjungos futbolo atšaka atskirta, įkuriant Prancūzijos federacijos komitetą (*Comité français interfédéral*, santr. CFI), kuris jau 1908 m. buvo priimtas į FIFA. Komitetas tarp 1907 m. ir 1914 m. organizavo Prancūzijos trofėjaus varžybas, 1917 m. pradėjo organizuoti Prancūzijos futbolo taurės varžybas.

1919 m. balandžio 7 d. komitetas reorganizuotas į futbolo federaciją. 1944 m. profesionalūs klubai susibūrė į Prancūzijos futbolo lygą, kuri pradėjo organizuoti aukščiausių divizionų varžybas, o nuo 2005 m. – ir jaunimo bei moterų varžybas.

## Nuorodos
* Oficiali svetainė
Stereoskopija

**Stereoskopija** tai vaizdinės medžiagos atvaizdavimo būdas suteikiant jai realų trimatiškumo (3D) ir gylio įspūdį. Šis efektas pasiekiamas kiekvienai akiai pateikiant skirtingą paveiksliuką, kur kiekviename paveiksliuke atvaizduotas tas pats objektas tik pasuktas kiek kitu kampu.

## Atsiradimo istorija

Stereoskopiją išrado Čarlis Vytstounas (*Charles Wheatstone*) 1838 m.

## Atvaizdavimo būdai

Yre keli stereoskopinių paveiksliukų atvaizdavimo ir žiūrėjimo būdai:

* Pateikiant du paveiksliukus į kuriuos reikia žiūrėti sukryžiuojant akis arba paraleliai.
* Pateikiant vieną paveiksliuką kuriame tam tikromis spalvomis (dažniausiai raudona ir žydra) pažymėta stereoskopinė informaciją. Į tokį paveiksliuką reikia žiūrėti per specialius akinius, kurių vienas stiklas raudonas, o kitas žydras.

## Kaip žiūrėti

Pasitelkiant pagalbines priemones, t. y. akinius, žiūrint stereoskopinius paveiksliukus jokių papildomų pastangų nereikia, tačiau žiūrint į du paveiksliukus, be jokių priemonių reikia priversti, kad kiekviena akis žiūrėtų į skirtingą paveiksliuką atskirai.

Yra du tokio žiūrėjimo būdai, kai žiūrima tiesiai į tolį ir tada kiekviena akis mato skirtingą paveiksliuką, toks būdas vadinamas **paraleliniu** arba kai žiūrima sukryžiavus akis ir kairė akis mato dešinį paveiksliuką, o dešinė kairįjį.

## Fotografavimas

Stereoskopinėms nuotraukoms fotografuoti naudojami stereoskopai, tačiau tokias nuotraukas galima padaryti ir paprastu fotoaparatu, tik su stereoskopu galima pasiekti didesnio tikslumo.

Stereoskopas yra panašus į paprastą fotoaparatą, tik vietoj vieno objektyvo turi du, kurie fotografavimo metu iš karto sukuria dvi fotografijas to paties objekto, tik kiek skirtingu kampu.

Norint nufotografuoti stereoskopinę nuotrauką naudojantis paprastu fotoaparatu reikia objektyvą nutaikyti į norimą nufotografuoti objektą ir jį nufotografavus, padaryti dar vieną nuotrauką tik objektyvą perkeliant kiek kairiau. Toks fotografavimo būtas tinkamas fotografuojant tolimus objektus.
Registras (apskaita)

**Registras** – apskaitos dokumentas kaupti informaciją.

Registru gali būti laisvos formos dokumentas, lapas, sąsiuvinis, žurnalas. Juose sąskaitose kaupiamuoju būdu fiksuojamos visos operacijos. Skirtinguose registruose gali būti skirtingas sąskaitų kiekis. Duomenys sumuojami už visą mėnesį. Gautos sumos surašomos į didžiąją knygą iš kurios paskui suvedamas balansas. Darant dvejybinius įrašus registrai turi aktyvinę ir pasyvinę puses. Jei apskaita vedama dvejybiniu būdu aktyvinė ir pasyvinė registrų pusė turi sutapti.
Apaštalas Petras

**Apaštalas Simonas Petras** (, 1-67 m.) – apaštalas, Romos katalikų bažnyčios laikomas pirmuoju popiežiumi (32–67 m.). Pagal evangeliją tikrasis Petro vardas buvo Simonas, Jono sūnus; teigiama, kad jis buvęs žvejys iš Kafarnaumo Galilėjoje. Katalikai ir stačiatikiai laiko apaštalą Petrą šventuoju. Jam yra priskiriama dviejų laiškų, įtrauktų į Naujojo testamento kanoną, autorystė.

## Naujajame Testamente
Apaštalas Petras minimas evangelijose ir Apaštalų darbuose.

Jėzaus Kristaus pašauktas, Simonas metė žvejybą ir tapo jo mokiniu. Pirmas pripažino Jėzų mesiju ir buvo jo pramintas Petru (graik. πετρος *Petros* ‘akmuo, uola’, aramėjiškai *כיפא* *Kefas* ‘uola, opolė’). Simbolinę vardo prasmę atskleidžia Jėzaus žodžiai, kad Petras būsiantis uola, ant kurios jis pastatysiąs savo bažnyčią. Petro svarbą pabrėžia ir kitas Jėzaus posakis: „Aš tau duosiu raktus nuo dangaus karalystės; kas bus sujungta ant žemės, bus sujungta danguje“. Katalikai tiki, kad šiais žodžiais Jėzus padarė apaštalą Petrą Bažnyčios galva – pirmuoju popiežiumi. Bet tokią interpretaciją protestantai ginčija teigdami, kad ji remiasi klaidingu vertimu.

Pagal evangelijas Jėzus Kristus nuspėjo, kad po jo arešto Petras tris kartus jį išduos. Kai Jėzus Kristus buvo pagautas, Petras bandė jį apginti puldamas kalaviju ir nukirsdamas sargybiniui ausį. Evangelijos pagal Joną 21 dalyje Jėzus Kristus vėl Petrui liepęs globoti savo bažnyčią: „Ganyk mano avis“.

Po Šventosios Dvasios nužengimo Petras greičiausiai kurį laiką vadovavo bažnyčiai Jeruzalėje. Petras pirmą kartą užsiėmė pagonių krikštijimu.

## Gyvenimas Romoje
Apie Petro veiklą Romoje yra labai mažai žinoma, Biblijoje nieko apie tai nerašoma, nėra ir kitų rašytinių šaltinių apie šį laikotarpį. Romoje, kapuose, kur turėjo būti Petro palaidojimo vieta, rasti keleto vyrų ir keleto dešimčių metų senumo moters kaulai.

Apokrifiniuose Petro darbuose teigiama, kad Nerono valdymo metu prasidėjus krikščionių persekiojimams Petras nusprendė pabėgti iš Romos. Kelyje jam pasirodė Jėzus Kristus. Petras paklausęs jo, kur jis einąs (). Jėzus Kristus jam atsakė: „Einu į miestą, kad mane antrą kartą nukryžiuotų“. Tada Petras grįžęs atgal. Įvykio vietoje dabar pastatyta bažnyčia.

Bažnytinė tradicija skelbia, kad Petras mirė Romoje, Vatikano kalne, kankinio mirtimi ant kryžiaus. Nukryžiuotas, jo prašymu, galva žemyn, nes manė nesąs vertas mirti taip, kaip Kristus. Vėliau toje vietoje pastatyta bažnyčia, kurioje palaidotas jo kūnas. Dabar ten stovi Švento Petro bazilika.

## Mene
Lietuvių ikonografinėje medžiagoje Petras dažnai vaizduojamas pagyvenęs, žilstantis, su barzda, vienoje rankoje laikantis du raktus nuo rojaus vartų, o kitoje – knygą (evangeliją). Šalia jo dar vaizduojama: žuvis, apsiaustas, gaidys, knyga, kepurė, gėlė ar ritinys.

## Šventė
Birželio 29 d. – šventųjų Petro ir Povilo šventė – Petrinės ir Povilinės.

## Šaltiniai

## Nuorodos
* Šv. Petras liaudies mene;
* Šv. Petras ir Paulius, apaštalai.
Lanus

**Lanús** yra vadinama:

* Lanusas – miestas Argentinoje;
* Club Atlético Lanús – to miesto futbolo klubas.
Club Atlético Rosario Central

**Rosarijo „Central“** – Argentinos futbolo klubas iš Rosarijo miesto. 

## Istorija
1889 m. įkurtas anglų geležinkeliečių. Eilę metų rungtyniavo pajėgiausioje šalies lygoje, Nacionaliniame čempionate. Būta iškritimų į žemesnius divizionus.

Nuo 2013–2014 m. sezono vėl rungtyniavo Primera División.

## Laimėjimai
;  **[[Primera División (Argentina)|Pirmasis divizionas]]: 
*  **Čempionai (4):** 1971 Nacional, 1973 Nacional, 1980 Nacional, 1986–87 m.
;  **Antrasis divizionas: 
*   **Nugalėtojai (1):** 1912–1913 m.
;  **[[Primera B Metropolitana]]: 
*  **Nugalėtoaji (3):** 1942, 1951, 1985 m.
;  [[Argentinos futbolo taurė]] 
* **Laimėtojai (1):''' 2018 m.
; CONMEBOL taurė (1):
* 1995 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Argentinos nacionalinei rinktinei
*  Mario Kempes, puolėjas;
*  Kily González, saugas;
*  César Delgado, saugas;
*  Luciano Figueroa, puolėjas;
* Daniel Killer
* Mario Killer
* Angel Landucci
* Leopoldo Luque
* Oscar Massei
* César Luis Menotti
* Omar Palma
* Juan Antonio Pizzi
* Aldo Pedro Poy
* José Luis Puma Rodriguez
* Ángel Tulio Zof
; Užsienieičiai
*  Paulo Wanchope, puolėjas;

## Treneriai


*  György Orth (1945)
*  Hugo Bagnulo (1965)
*  Manuel Giúdice (1966)
*  Omar Sívori (1969–70)
*  Ángel Tulio Zof (1970–71)
*  Carlos Timoteo Griguol (1971), (1971)
*  Ángel Labruna (1971–72)
*  Ángel Tulio Zof (1972–73)
*  Carlos Timoteo Griguol (1973–75)
*  José Ricardo De León (1975)
*  José María Silvero (1976)
*  Alfio Basile (1976)
*  Carlos Timoteo Griguol (1977–78)
*  Ángel Tulio Zof (1979)
*  Roberto Saporiti (1980)
*  Ángel Tulio Zof (1980–82), (1982)
*  Aurelio Pascuttini (1984)
*  Ángel Tulio Zof (1986–87), (1987–90), (1991)
*  Vicente Cantatore (1993)
*  Ángel Tulio Zof (1995)
*  Ángel Tulio Zof (1996–97)
*  Miguel Ángel Russo (1997–98)
*  Edgardo Bauza (1998–01)
*  Juan José López (2001–02)
*  César Luis Menotti (2002)
*  Miguel Ángel Russo (2002–04)
*  Hugo Galloni (2004)
*  Víctor Púa (2004)
*  Ángel Tulio Zof (2004), (2005), (2005–06)
*  Hugo Galloni (2006)
*  Carlos Ischia (2007)
*  Leonardo Madelón (2007)
*  Pablo Sánchez (2008)
*  Gustavo Alfaro (2008)
*  Reinaldo Merlo (2009)
*  Miguel Ángel Russo (2009)
*  Leonardo Madelón (2010)
*  Reinaldo Merlo (2010)
*  Héctor Rivoira (2010)
*  Omar Palma (2011)
*  Juan Antonio Pizzi (2011)
*  Miguel Ángel Russo (2012–14)
*  Hugo Galloni (2014)
*  Eduardo Coudet (2015–2016)
*  Paolo Montero (2017)
*  Leonardo Fernández (2017–2018)
*  Edgardo Bauza (2018–2019)
*  Diego Cocca (2019–2020)
*  Kily González (2020–2022)
*  Carlos Tevez (2022)
*  Miguel Ángel Russo (2023–)
*  Ariel Holan



## Taip pat skaitykite
* Club Atlético Rosario Central (moterys) – apie klubo moterų futbolo komandą;

## Šaltiniai

## Nuorodos
* Oficiali svetainė
* SOCCERWAY
* FLASHSCORE
* Transfermarkt
* Globalsportsarchive
Febė (reikšmės)

Galimos šios žodžio „**Febė**“ reikšmės:

Mitologijoje:
* Keli personažai graikų ir romėnų mitologijose (žr. Febė).

Astronomijoje:
* Saturno palydovas Febė.
Peru vyrų futbolo rinktinė

**Peru vyrų futbolo rinktinė** () – Peru Respublikai atstovaujanti futbolo komanda, valdoma Peru Futbolo Federacijos (*Federación Peruana de Fútbol*).
Peru futbolininkai dalyvavo penkiuose pasaulio čempionatuose (1930, 1970, 1978, 1982 ir 2018).

Peru futbolo aukso era galima laikyti 1970–1982 metus, kuomet turbūt didžiausio šalies futbolo talento Teofilio Kubiljaso vedami Peru futbolininkai sugebėjo patekti į tris pasaulio čempionatus bei laimėti Copa América taurę.

XXI a. pr. rinktinė taip pat išgyveno pakilimą – 2018 m. po 36 metų pertraukos vėl pateko į pasaulio čempionatą, o kelete *Copa América* turnyrų užėmė prizines vietas.

## Dalyvavimas čempionatuose

### Pasaulio futbolo čempionatas

### Copa América

* 1916–1926 – 
* 1927 –  3 vieta
* 1929 – 4 vieta
* 1935 –  3 vieta
* 1937 – 6 vieta
* 1939 –  **1 vieta**
* 1941 – 4 vieta
* 1942 – 5 vieta
* 1945 – 
* 1946 – 
* 1947 – 5 vieta
* 1949 –  3 vieta
* 1953 – 5 vieta
* 1955 –  3 vieta
* 1956 – 6 vieta
* 1957 – 4 vieta
* 1959 – 4 vieta
* 1959 – 
* 1963 – 5 vieta
* 1967 – 
* 1975 –  **1 vieta**
* 1979 – pusfinalis
* 1983 – pusfinalis
* 1987 – I etapas
* 1989 – I etapas
* 1991 – I etapas
* 1993 – ketvirtfinalis
* 1995 – I etapas
* 1997 – 4 vieta
* 1999 – ketvirtfinalis
* 2001 – ketvirtfinalis
* 2004 – ketvirtfinalis
* 2007 – ketvirtfinalis
* 2011 –  3 vieta
* 2015 –  3 vieta
* 2016 – ketvirtfinalis
* 2019 –  2 vieta
* 2021 – 4 vieta
* 2024 – I etapas

## Žymūs žaidėjai
* Teófilo Cubillas (1968–1982)
* Paolo Guerrero (2004–)
* Claudio Pizarro (1999–2016)
* Jefferson Farfán (2003–)
* Héctor Chumpitaz (1965–1981)
* Hugo Sotil (1970–1978)
* Teodoro Fernández (1935–1947)
* Nolberto Solano (1994–2009)
* Roberto Palacios (1992–2012)
* Juan Manuel Vargas (2004–2016)

## Treneriai


*  Pedro Olivieri (1927–1928)
*  Julio Borrelli (1929)
*  Francisco Bru (1930–1934)
*  Telmo Carbajo (1935)
*  Alberto Denegri (1936–1937)
*  Jack Greenwell (1938–1940)
*  Domingo Arrillaga (1941)
*  Ángel Fernández Roca (1942–1946, 1953)
*  José Arana Cruz (1947–1948)
*  Arturo Fernández (1949–1951, 1956)
*  Alfonso Huapaya (1952)
*  Billy Cook (1953)
*  Juan Valdivieso (1954–1955, 1963–1964)
*  Gyorgy Orth (1957–1959)
*  Marcos Calderón (1960–1961, 1965, 1966–1967, 1975, 1977, 1980)
*  José Gomes Nogueira (1962, 1966)
*  Didi (1968–1970)
*  Alejandro Heredia (1971, 1976, 1981)
*  Lajos Baróti (1972)
*  Roberto Scarone (1972–1973)
*  José Chiarella (1979)
*  Juan José Tan (1980, 1983)
*  Tim (1981–1982)
*  Moisés Barack (1984–1985)
*  Roberto Challe (1985)
*  Manuel Mayorga (1986)
*  Fernando Cuéllar (1987)
*  José Fernández (1988–1989)
*  José Macia (1989)
*  Percy Rojas (1989–1990)
*  Miguel Company (1991, 1994–1995)
*  Vladimir Popović (1992–1993)
*  Juan Carlos Oblitas (1996–1997, 1997–1999)
*  Freddy Ternero (1997, 2005)
*  Francisco Maturana (1999–2000)
*  Julio César Uribe (2000–2002, 2007)
*  Paulo Autuori (2003–2005)
*  Franco Navarro (2006)
*  José Guillermo del Solar (2007–2009)
*  Sergio Markarián (2010–2013)
*  Pablo Bengoechea (2014)
*  Ricardo Gareca (2015–2022)
*  Juan Reynoso (2022–2023)
*  Jorge Fossati (2023–)


## Nuorodos
* Oficiali svetainė
Venesuelos vyrų futbolo rinktinė

**Venesuelos vyrų futbolo rinktinė** – Venesuelos Bolivaro Respubliką atstovaujanti futbolo komanda, valdoma Venesuelos Futbolo Federacijos (*Federación Venezolana de Fútbol*).

Venesuela – istoriškai ir statistiškai pati silpniausia Pietų Amerikos regiono futbolo ekipa, nė karto nepatekusi į pasaulio čempionatą. Didžiausias pasiekimas – 4 vieta Copa América čempionate 2011 m.

## Dalyvavimas pasaulio čempionatuose

## Dalyvavimas Copa América čempionatuose

* 1916–1963 – 
* 1967 – 5 vieta
* 1975 – I etapas
* 1979 – I etapas
* 1983 – I etapas
* 1987 – I etapas
* 1989 – I etapas
* 1991 – I etapas
* 1993 – I etapas
* 1995 – I etapas
* 1997 – I etapas
* 1999 – I etapas
* 2001 – I etapas
* 2004 – I etapas
* 2007 – ketvirtfinalis
* 2011 – 4 vieta
* 2015 – I etapas
* 2016 – ketvirtfinalis
* 2019 – ketvirtfinalis
* 2021 – I etapas
* 2024 – ketvirtfinalis

## Žymiausi žaidėjai
* Salomón Rondón (2008–)
* José Manuel Rey (1997–2011)
* Giancarlo Maldonado (2003–2011)
* Gabriel Urdaneta (1996–2005)
* Juan Arango (1999–2015)
* Roberto Rosales (2007–)
* Tomás Rincón (2008–)
* Rafael Dudamel (1993–2007)

## Treneriai

*  Vittorio Godigna (1938)
*  Sixto Soler (1944–1946)
*  Álvaro Cartea (1947–1948)
*  Orlando Fantoni (1951, 1955–1959)
*  Miguel Ángel Gleria (1951)
*  Rafael Franco (1961–1967)
*  Gregorio Gómez (1967–1969)
*  Rafael Gonzalez (1970–1972)
*  José Julián Hernández (1972)
*  Dan Georgiadis (1972–1977)
*  Luis Mendoza (1981, 1989)
*  Walter Roque (1981–1985)
*  Rafael Santana (1985–1986, 1996)
*  Carlos Horacio Moreno (1989)
*  Víctor Pignanelli (1990–1992)
*  Ratomir Dujković (1992–1995)
*  Eduardo Borrero (1997–1998)
*  José Omar Pastoriza (1998–2000)
*  Richard Páez (2001–2007)
*  César Farías (2007–2013)
*  Noel Sanvicente (2014–2016)
*  Rafael Dudamel (2016–2020)
*  José Peseiro (2020–2021)
*  José Pekerman (2021–2023)
*  Fernando Batista (2023–)

## Nuorodos
* Oficiali svetainė
Cosmos (grupė)

**Cosmos** – latvių vokalinė grupė, dainuojanti *[[a capella]]*, t. y. be pritariamųjų muzikos instrumentų. 2004 m. iškovojo I vietą konkurse „Naujoji banga“ Jūrmaloje. 2006 m. grupė su daina „I Hear Your Heart“ atstovavo Latvijai 2006 m. Eurovizijos dainų konkurse. Finale surinkusi 30 taškų užėmė 16 vietą iš 24.
Latvių vokalinę grupę Cosmos sudaro 6 vaikinai – Janis Šipkevicas (kontrtenoras), Andris Sejanas(kontrtenoras), Juris Lisenko (tenoras), Janis Ozolas (baritonas), Janis Strazdinš (bosas) ir ritmo funkcijas atlieka Reinis Sejanas (Beat Box).

Cosmos yra pasirodę kartu su tokia muzikos legenda kaip Bobis Makferinas ir dalyvavo festivalyje „Rigas Ritmi“ programoje showcase, kur demonstravo savo sugebėjimus ir atliko daug girdėtų dainų bei dainų iš paskutinių albumų „Tetradji Ljubvi“ ir „Ticu un viss“.

## Diskografija
* *Cosmos* (2003)
* *Pa un par* (2005)
* *Тетради любви* (2005)
* *Ticu un viss* (2005)

## Nuorodos
* Oficiali svetainė
Wii Sports

**Wii Sports** – 2006 m. „Nintendo“ sukurtas videožaidimas „Nintendo Wii“ žaidimų konsolei. „Wii Sports“ žaidimas išleistas ir buvo pardavinėjamas kartu su „Nintendo Wii“ konsole (išskyrus Japonijoje). „Wii Sports“ 2015 m. rugsėjo duomenimis išplatintas 82,72 mln. kopijų tiražu ir yra populiariausias visų laikų videožaidimas vienai platformai.

„Wii Sports“ − tai 5 sporto žaidimų (teniso, beisbolo, boulingo, golfo ir bokso) simuliacija, kuria „Nintendo“ norėjo parodyti judesiams jautraus valdymo pultelio Wii Remote funkcijas. Žaidėjai, naudodamiesi Wii Remote, atkartoja sportininko judesius, pavyzdžiui, smūgiavimą teniso rakete. Žaidimų taisyklės yra labai paprastos, todėl pradėti žaisti gali ir visiški naujokai.

„Wii Sports“ yra vienas iš Wii serijos žaidimų. Šioje serijoje Nintendo išleido „Wii Play“, „Wii Chess“, „Wii Fit“, „Wii Music“ ir „Wii Sports Resort“.

## Šaltiniai
Komodo sala

**Komodo sala** () yra maža sala (35 km ilgio ir 15 km pločio), plotas ~280 km², gyvena ~2000 gyventojų. Sala priklauso Mažųjų Sundos salų grupei, Rytų Nusa Tengaros provincijai (Indonezija). Sala išsidėsčiusi tarp Sumbavos ir Floreso salų, 200 km į rytus nuo Balio. Komodo sala kalvota, šiaurinėje jos dalyje yra aukščiausias salos taškas – Satalibo viršukalnė (735 m). Salai būdingas palmių savanos peizažas, kai kur želia tropiniai miškai, o aukštikalnėse – bambukų giraitės.

Saloje gyvena didžiausias pasaulyje driežas, garsusis Komodo varanas (*varanus komodoensis*). Dar čia galima sutikti elnių (*Cervus timorensis*), laukinių buivolų (*Bubalus bubalis*), šernų (*Sus scrofa*), beždžionių (*Macaca fascicularis*), laukinių arklių (*Equus qaballus*). Visus stambiuosius žinduolius čia apgyvendino žmonės, o tikrieji salos šeimininkai yra varlės, gyvatės ir driežai. Čiabuvėmis galima laikyti ir Komodo žiurkes. Saloje suka lizdus per 150 paukščių rūšių. Jie čia atskrenda iš Azijos ir Australijos. Tipiškais vietiniais paukščiais laikytini karūnuotieji karveliai, erelis žuvininkas ir maleo. Parko teritoriją juosiančiuose vandenyse veisiasi per 1000 žuvų ir jūrų žinduolių rūšių.

Komodo saloje iškrenta mažiausiai kritulių visoje Indonezijoje. Lietaus sezonas čia tęsiasi vieną mėnesį – sausį. Kitu metų laiku parke sausa ir šilta. Temperatūra gali pakilti iki 43&nbsp;°C, o žemiausia temperatūra būna rugpjūčio mėnesį, tada gali atvėsti iki 17&nbsp;°C.

Vienintelė salos gyvenvietė – Komodo žvejų kaimelis. Kaimiečiai verčiasi žvejyba ir augina ožkas. Saloje įkurtas Komodo nacionalinis parkas: jis labai populiarus, lankomas gausybės turistų iš viso pasaulio.
Club Atlético Vélez Sársfield

**Buenos Airių „Vélez Sársfield“** (*Club Atlético Vélez Sarsfield*) – Argentinos futbolo klubas iš Buenos Airių vakarinio kvartalo Linjerso.

## Istorija
1910 m. įkurtas klubas ir pavadintas pagal Veles Sarsfildo kvartalą. Vienas klubo įkūrėjų ir ilgametis savininkas – Chosė Amalfinis.

## Laimėjimai
;  **[[Primera División (Argentina)|Pirmasis divizionas]]: 
*  **Čempionai (10)** 1968 Nacional, 1993 Clausura, 1995 Apertura, 1996 Clausura, 1998 Clausura, 2005 Clausura, 2009 Clausura, 2011 Clausura, 2012 Inicial, 2012–13, 2024 m.
;  **Antrasis divizionas: 
*  ** Nugalėtojai (1):** 1943 m.
;  **[[Primera C|Trečiasis divizionas]]: 
*  **Nugalėtojai (2):** 1914 FAF, 1922 AAm

; [[Copa Libertadores de América]] (1)
*  **Čempionai**: 1994 m.
*  **Antroji vieta:**

; [[Tarpkontinentinė taurė]] (1)
*  **Čempionai''': 1994 m.

; Copa Interamericana:
* 1995 m.

; Supercopa Sudamericana:
* 1996 m.

;Recopa Sudamericana:
* 1997 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai

; Futbolininkai, atstovavę Argentinos nacionalinei rinktinei
*  Carlos Bianchi (1967~73, 1980~84)
*  Nery Pumpido (1981~83)
*  Carlos Trucco (1981~84)
*  Vicente Pernía (1982)
*  Diego Simeone (1987~90)
*  Christian Bassedas (1990~00)
*  Oscar Ruggeri (1990~92)
*  José Luis Chilavert (1991~00, 2003~04)
*  Pablo Cavallero (1995~98)
*  Sergio Goycochea (1996~97)
*  Jairo Castillo (2000~01)
*  Nelson Tapia (2000~01)

## Treneriai


*  Victorio Spinetto (1942–43, 1944–55, 1958, 1961)
*  Juan José Ferraro (1964)
*  Victorio Spinetto (1966–67)
*  Carlos Cavagnaro (1967–68)
*  Manuel Giúdice (1968)
*  Jorge Solari (1980)
*  Juan Carlos Lorenzo (1982–83)
*  José Yudica (1986–87)
*  Daniel Willington (1987–88)
*  Héctor Veira (1989)
*  Alfio Basile (1989–1990)
*  Eduardo Luján Manera (1992)
*  Carlos Bianchi (1993–1995)
*  Osvaldo Piazza (1996–97)
*  Marcelo Bielsa (1997–1998)
*  Julio César Falcioni (1997–2000)
*  Óscar Tabárez (2000–2001)
*  Edgardo Bauza (2001–2002)
*  Carlos Ischia (2002–2004)
*  Alberto Fanesi (2004)
*  Mario Zanabria (2004)
*  Miguel Ángel Russo (2004–??)
*  Ricardo La Volpe (2007)
*  Hugo Tocalli (2007–2008)
*  Ricardo Gareca (2008–2013)
*  José Oscar Flores (2014)
*  Miguel Ángel Russo (2015)
*  Christian Bassedas (2015–2016)
*  Omar De Felippe (2016–2017)
*  Gabriel Heinze (2017–2019)
*  Mauricio Pellegrino (2020–2022)
*  Ricardo Gareca (2023–)



## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Buick Enclave

**[[Buick]] Enclave** (kaip ir GMC Acadia bei Saturn Outlook) yra didelės klasės visureigiai, kuriuos gamina General Motors. Visi trys automobiliai dalinasi GM Lambda platformą. Enclave buvo pristatytas 2006 metų Šiaurės Amerikos Tarptautinėje Automobilių Parodoje, oficialiai kaip koncepcinis automobilis.
Reino srities remilitarizacija

**Reino srities remilitarizacija** Vokietijos karinių pajėgų įvedimas į Demilitarizuotą Reino zoną 1936 m. kovo 7 d.

1936 m. vasario 27 d. Vokietijos reichskancleris Adolfas Hitleris įsakė užimti demilitarizuotą zoną Reino žemėje ir atstatyti Vokietijos suverenitetą vakarinei Vokietijos sienai, taip reviduojant Versalio taikos sutartį. Zonos užėmimas neturėjo jokių reikšmingesnių pasekmių Vokietijai ir tapo dar vienu Adolfo Hitlerio žingsniu didinant Vokietijos galią. Pirmąjį pasaulinį karą laimėjusios valstybės, pirmiausia Jungtinė Karalystė, leidosi įtikinami Adolfo Hitlerio pareiškimų apie jo taikius ketinimus, ir taip buvo prarasta paskutinė galimybė ribotu karu duoti atkirtį diktatoriui.

Pagal Versalio sutarties 42 ir 44 punktą Vokietijai buvo uždrausta laikyti kariuomenę ar statyti įtvirtinimus abiejuose Reino krantuose (dešiniajame krante demilitarizacijos riba buvo 50 km nuo Reino upės). Šių sąlygų pažeidimas galėjo būti traktuojamas kaip priešiškas veiksmas ir pasaulinės taikos pažeidimas.

## Nuorodos
Plutono palydovai

Plutonas turi 5 žinomus gamtinius palydovus. Didžiausias jų – Charonas.

## Istorija

Charoną 1978 m. birželio 22 d., maždaug praėjus pusė amžiaus po Plutono atradimo, atrado amerikiečių astronomas James Christy. Kiti du planetos palydovai buvo atrasti 2005 m. kovo 15 d. Hablo kosminio teleskopo pagalba. Palydovams pradžioje buvo suteikti **S/2005 P 1** ir **S/2005 P 2** pavadinimai, o vėliau suteikti Hidros ir Niktės vardai. Dar du  maži palydovai Cerberis ir Stiksas buvo atrasti atitinkamai 2011 ir 2012 m.

## Palydovų sąrašas

Lentelėje palydovai pateikti orbitinio periodo didėjimo kryptimi (Plutonas pateiktas tik palyginimui).

*Pastabos:*
* Paryškinti dėl pakankamos gravitacijos sferinį pavidalą įgavę palydovai.
* Posvyris nurodytas į Plutono ekvatorių.

**Šaltinis**:
* A. J. Steffl ir kiti, *„[http://arxiv.org/abs/astro-ph?papernum=0511837 New Constraints on Additional Satellites of the Pluto System]“*, 2005.
Vilniaus-Radomo sutartis

**Vilniaus-Radomo sutartis** – Vytauto ir Lietuvos bajorų Vilniuje (ištikimybės Lenkijos karalystei įsipareigojimas) bei Lenkijos bajorų Radome (Lietuvos rėmimo ir karaliaus bendro rinkimo įsipareigojimas) aktai, pasirašyti 1401 m.

1400 m. gruodžio pabaigoje Gardine Jogaila ir Vytautas susitiko aptarti situaciją ir priėmė sprendimus, vėliau raštu patvirtintus abiejų valstybių atstovų. Vytautas ir Lietuvos bajorai aktus priėmė 1401 m. sausio 18 d. Vilniuje, Jogaila ir Lenkijos karaliaus taryba - 1401 m. kovo 11 d. Radome. Dokumentais įteisintas naujas Gediminaičių valdžios galių pasidalijimas. Jogaila išlaikė Lietuvos valstybės tėvonines teises ir išliko *aukščiausiuoju* kunigaikščiu (), tačiau visa valdžia LDK buvo perduota Vytautui iki mirties, jam suteiktas *didžiojo* kunigaikščio () vardas. Jogailai ir Lenkijos karalystei Vytautas prisiekė ištikimybę.

## Valdymo tvarka

Nustatyta valdymo tvarka skelbė, kad Jogaila ar jo teisėti paveldėtojai po Vytauto mirties taps LDK valdovais. Tačiau, jei nesusilaukęs paveldėtojo pirmas mirtų Jogaila, Lenkijos karalius bus išrinktas kartu su Vytautu ir Lietuvos diduomene. LDK ir Lenkija pasižadėjo abipusę paramą vykdant užsienio politiką. 

## Sutarties reikšmė

Vilniaus Radomo sutartimi nustatytas naujas LDK statusas ir Jogailos valdomų valstybių tarpusavio santykių modelis. Padėtis stabilizavosi. Sustiprėjo Lenkijos ir Lietuvos tarptautinė padėtis, tai buvo labai svarbu kare su Vokiečių ordinu. 

Susitarimas svarbus ir tuo, jog LDK politinės tautos atstovų (bajorų) vardu pirmą kartą paskelbtas valstybinis aktas. 

## Susitarimo likimas

Po 1410 m. vykusio Žalgirio mūšio sutvirtėjo Ldk Vytauto padėtis. Lenkijoje atsirado jį remiančių didikų grupuotė. Tokia padėtis vertė keisti LDK ir Lenkijos 1401 m. susitarimus. 1413 m. spalio 2 d. buvo pasirašyti juos pakeitę Horodlės susitarimai. 

## Šaltiniai
Buick LaCrosse

**Buick LaCrosse** yra vidutinės klasės sedanas, kurį gamina koncerno General Motors dukterinė markė Buick. Automobilis buvo pradėtas gaminti 2004 metais, kaip 2005 metų modelis. LaCrosse yra parduodamas tik 4-durų sedano kėbulu, prekyboje automobilis pakeitė Buick Century, Buick Regal ir nuo 2004 metų nebeegzistuojančios Oldsmobile markės Intrigue modelį. LaCrosse vardą pirmą kartą naudojo 2000 metais pristatytas koncepcinis automobilis.

Automobilis yra parduodamas 3 versijomis:
* **CX**: Bazinis modelis su GM 3800 varikliu
* **CXL**: Aukščiausio lygio modelis su GM 3800 varikliu.
* **Super**: Aukščiausio lygio sportiškas modelis su 5,3 l. V8 variklius (nuo 2008).
Nebeparduodamos versijos:
* **CXS**: Sportiškesnis modelis su GM 3800 varikliu (2005–2007).

## Pirmoji karta (2005–2009)

LaCrosse debiutavo 2004 metų pabaigoje, kaip 2005 metų modelis bei pakeitė abu Buick markės vidutinės klasės Century ir Regal automobilius vienu modeliu. LaCrosse naudojo atnaujintą W platformos versiją, kuri tapo žinoma **MS2000** pavadinimu. Automobilio pirkėjai galėjo pasirinkti vieną iš trijų versijų, siūlomų su dviem skirtingais V6 varikliais: 3,8 litrų III kartos 3800 varikliu galimu CX ir CXL versijose bei 3,6 litrų HFV6 varikliu naudojamu CXS versijos modelyje. Automobilis buvo varomas priekiniais ratais ir parduodamas tik su 4-pavarų automatine 4T65-E transmisija.

2008 metams automobilis buvo kiek atnaujintas. Ryškiausiai matomas pasikeitimas buvo naujos priekinės u-formos grotelės, pakeitusios ankstesnes ovalo formos groteles. Tais pačiais metais pasirodė nauja automobilio versija pavadinimu *Super*. Naujoji versija naudojo 5,3 litrų LS V8 variklį bei pakeitė iki tol prabangiausia buvusia CXS versiją. Pirmosios kartos LaCrosse modelio gamyba baigsis 2008 metų gruodžio 23 diena.

### Varikliai
* 2005–2009 3,8 litrų 3800 L26 V6, turintis 200 AG (149 kW) esant 5200 rpm bei 312 N·m sukimo momentu esant 4000 rpm.
* 2005–2007 3,6 litrų HF LY7 V6, turintis 240 AG (179 kW) esant 6000 rpm bei 305 N·m esant 2000 rpm.
* 2008-dabar 5,3 litrų LS4 V8, turintis 300 AG (224 kW) esant 5600 rpm bei 438 N·m esant 4000 rpm.

## Antroji karta (nuo 2010)

Antrosios kartos LaCrosse modelis buvo pristatytas 2009 metų sausio mėnesį vykusioje Šiaurės Amerikos tarptautinėje automobilių parodoje, kaip 2010 metų modelis. Naujasis LaCrosse bus gaminamas ant naujosios Epsilon II platformos, automobilio dizainas buvo paremtas 2008 metų Buick Invicta koncepciniu automobiliu.

## Metiniai pardavimai
Kastiljo de Aras

**Kastiljo de Aras** () – elitinis kurortinis miestelis Ispanijoje, Katalonijos regione, Žeronos provincijoje, Bais Empordos apskrityje, 35 km nuo Žeronos, prie Viduržemio jūros. Kasmet aplanko apie 100 tūkst. turistų.

## Istorija

Vietovė apgyvendinta III tūkstm. pr. m. e.
Oldsmobile Alero

**Oldsmobile Alero** buvo kompaktinės klasės automobilis, kurį gamino Oldsmobile. Automobilis buvo pristatytas 1998 metų pavasarį kaip 1999 metų modelis pakeisiantis Oldsmobile Achieva ir Oldsmobile Cutlass. Alero prekyboje pasirodė 1998 metų Balandžio 6 diena. Automobiliai buvo gaminami Lansinge, Mičigane. Alero buvo paskutinis Oldsmobile kompaktinis automobilis, kurio gamyba baigėsi 2004 metų Balandžio 29 diena.

Varikliai:
* 1999–2004 LA1 3,4 l (207 in³) V6 – 185 AG (Pasirenkamas ant GL, Standartinis ant GLS)
* 1999–2001 LD9 2,4 l (146 in³) I4 – 150 AG (Standartinis ant GX & GL)
* 2002–2004 Ecotec 2,2 l (134 in³) I4 – 140 AG (Standartinis ant GX & GL)
Banda Ačehas

**Banda Ačehas** () – miestas Indonezijoje, šiaurės vakarų Sumatroje. Ačeho regiono sostinė.

Miesto gyventojų dauguma – musulmonai. Yra kelios mečetės. 2004 m. gruodžio 26 d. miestas labai smarkiai nukentėjo nuo cunamio (sugriauta 60 % miesto). Banda Ačehas padalintas į 9 parajonius (*kecamatan*). Yra uostas. Prekybinis centras. Geležinkelis į Medaną.

## Sportas
* Persiraja Banda Aceh – futbolo klubas; rungtyniavo stipriausioje šalies futbolo lygoje.

## Miestų partnerystė
#  Samarkandas, Uzbekistanas
#  Apeldornas, Nyderlandai
#  Sana, Jemenas
#  Martapura, Pietų Kalimantanas

## Šaltiniai

## Nuorodos
* Oficiali svetanė
Langsa

**Langsa** () – miestas Indonezijoje, Sumatroje, Ačeho regiono šiaurės rytuose, pelkėtoje žemumoje netoli Malakos sąsiaurio.

Naftos ir gamtinių dujų gavyba. Per miestą eina Banda Ačeho-Medano kelias ir geležinkelis. Langsą sudaro trys parajoniai.

## Šaltiniai
Kelionių agentūra

**Kelionių agentūra**, **kelionių biuras** – įmonė, teikianti kelionių paslaugas: informaciją apie keliavimo, turizmo galimybes, svečias šalis, kelionių būdus, turistines vietas, padeda suplanuoti kelionės maršrutą. Turizmo įmonė gali veikti kaip kelionių organizatorius arba kelionių agentūra. Kelionių agentūra paprastai tarpininkauja kelionių organizatoriams, siūlo jų organizuojamas keliones. Dažniausiai gali pasiūlyti įvairių organizatorių keliones. Kai kurios agentūros organizuoja keliones ir pačios, ypač vietinio turizmo, tačiau jos, pvz., Lietuvoje, turi gauti papildomą organizatoriaus pažymėjimą, suteikiantį teisę organizuoti keliones. Jei įmonė atitinka keliamus reikalavimus, pažymėjimą jai išduoda Lietuvos Respublikos valstybinis turizmo departamentas prie LR ūkio ministerijos. Gavusi organizatoriaus pažymėjimą, agentūra turi teisę vadintis kelionių organizatoriumi.

Turizmo agentūros gali siūlyti įvairias keliavimo rūšis bei būdus t. y. keliones lėktuvu, autobusu, automobiliu, traukiniu, žygiai pėsčiomis.
Lhokseumavė

**Lhokseumavė** () – miestas Indonezijoje, Sumatroje, Ačeho regione, Malakos sąsiaurio pakrantėje.

Chemijos pramonė, gamtinių dujų saugyklos. Jūrų uostas (eksportuojamos gamtinės dujos, kopra, arbata, prieskoniai, sakai). Per miestą eina Banda Ačeho-Medano kelias ir geležinkelis. Lhokseumavė padalinta į 4 parajonius.

## Šaltiniai
Tibestis

**Tibestis** – kalnynas Sacharos centre, Čado šiaurėje ir Libijos pietuose. Aukščiausias taškas – Emi Kusio (*Emi Koussi*) vulkanas (3415 m).

Tibesčio kilmė – vulkaninė. Manoma, kad kalnynas atsirado dėl Žemės gelmėse esančio „karštojo taško“. Kalnynas sudarytas iš paleogeno amžiaus bazaltinės lavos ir smiltainio. Kalnynas išraižytas sausų slėnių, nes kritulių iškrenta tik apie 100 mm per metus. Iki 1200 m oazėse auga palmės, akacijos; virš 1600 m – pusdykumės ir dykumos.

## Nuorodos
* Tibesčio masyvas 
* Tibesčio regionas
Lansingas

**Lansingas** () – miestas Jungtinėse Amerikos Valstijose, Mičigano valstijos sostinė ir penktas pagal dydį valstijos miestas. Įsikūręs prie Grando upės. Transporto mazgas. Šalia įsikūręs didelis priemiestis – Ist Lansingas.

Automobilių (*[[Cadillac]], [[Chevrolet Camaro]]*) ir jų dalių gamyba, metalo apdirbimo, poligrafijos pramonė. Yra valstijos kapitolijus (1878 m.), Mičigano istorijos muziejus, meno galerija, botanikos sodas.

## Istorija

1835 m. žiemą du broliai iš Lansingo, Niujorko valstijoje sudarė žemės planus salpoje, ir pavadino ją *Biddle Town*. Nepaisant to, jie pardavė šiuos planus nieko neįtariantiems klientams. Tik atvykę į vietą Mičigane jie suprato buvę apgauti. Tačiau neišvyko iš jos ir pavadino Lansingo miesteliu.

1847 m. Mičigano valdžia nusprendė perkelti sostinę iš Detroito į kitą vietą, kuri būtų centralizuotesnė ir saugesnė nuo britų pajėgų, jeigu jie veržtųsi į Kanadą. Jie pasirinko Lansingą, ir davė Džono Lansingo, patrioto iš Niujorko, vardą. Miestas per keletą metų iš mažos gyvenvietės pavirto dideliu miestu.

## Šaltiniai
Sabangas

**Sabangas** () – miestas Indonezijoje, Ačeho regione, nedidelėje Veho saloje šalia Sumatros krantų.

Jūrų uostas. Žvejyba. Indonezijos karinė jūrų bazė (II pasaulinio karo metu valdyta japonų). Sabangas – labiausiai į vakarus nutolęs Indonezijos miestas. Miestas padalintas į 2 parajonius.

## Šaltiniai
Uoliniai kalnai

**Uoliniai kalnai** (, ) – kalnai vakarinėje Šiaurės Amerikos dalyje, besitęsiantys nuo Britų Kolumbijos šiaurinės dalies iki Naujosios Meksikos. Kalnų ilgis daugiau kaip 4800 km. Tai viena didžiausių kalnų sistemų (kalnynų) Žemėje. Kalnyno aukščiausia viršūnė yra Elberto kalnas, kurio aukštis siekia 4401 m.

## Geologija
Pirmieji kalnai centrinėje uolinių kalnų dalyje iškilo dar vėlyvajame karbone. Tuo metu ties Koloradu Uolinių kalnų vietoje tyvuliavo jūra. Pirminis pakilimas suformavo du salų lankus. Šios salos buvo sudarytos iš prekambro metamorfinių uolienų ir paleozojaus klinčių sluoksnių.

Šios salos per paleozojų ir mezozojų buvo visiškai nueroduotos. Erozijos procesų metu iš salų liko nuolaužos, suformavusios nuosėdinių uolienų sluoksnius.

Per likusį mezozojų okeaninė pluta pradėjo slysti po kontinentine ir suformavo subdukcinę zoną, kurioje pradėjo kauptis magma. Subdukcijos proceso dėka Uolinių kalnų vietoje pradėjo formuotis ugnikalniai, lietis lava ir nusėsti vulkaniniai pelenai. Susiformavo 3000-4000 m vulkaninių jūrinių ir nuolaužinių sluoksnių storymė. Pagaliau tęsiantis subdukcijos procesams Uoliniai kalnai iškilo, o dabartinis jų vaizdas susiformavo pradėjus veikti ledynų ir upių tėkmių ardomajai veiklai.

Uoliniuose kalnuose randama daug naudingų iškasenų: vario, aukso, švino, molibdeno, sidabro, volframo ir cinko. Vietomis susikaupę akmens anglies, naftos ir dujų telkiniai.

## Šaltiniai

## Nuorodos

* Apie Uolinius kalnus  (anglų k.)
Malakos sąsiauris

**Malakos sąsiauris** (malaj. *Selat Melaka*, indonez. *Selat Malaka*) – sąsiauris Pietryčių Azijoje, tarp Malakos pusiasalio ir Sumatros salos. Kartu su Singapūro sąsiauriu jungia Andamanų ir Pietų Kinijos jūras. Ilgis 937 km, plotis 15–450 km, gylis farvateryje iki 12 m.

Malakos sąsiauris turi strateginę prekybinę reikšmę jau nuo seniausių laikų. Jis jungia Ramųjį ir Indijos vandenynus. Juo keliaudavo arabų, kinų, indų, malajų pirkliai. Sąsiaurį kontroliuoti siekė arabai, portugalai, olandai, anglai. Dabar tai svarbus laivybinis kelias tarp Vakarų šalių ir Rytų Azijos. Per metus sąsiauriu praplaukia ~50 tūkst. laivų, pergabenama ketvirtadalis pasaulio naftos.

Malakos sąsiauryje išplitęs piratavimas. 2000 m. buvo užpulta 220 laivų. 2003 m. trečdalis piratavimo atvejų pasaulyje įvyko Malakos sąsiauryje. 2004 m. pradėtas patruliavimas sąsiauryje piratavimo mastus sumažino.

## Šaltiniai
Veho sala

**Veho sala** (indonez. *Pulau Weh*) – nedidelė vulkaninė sala Indonezijoje, prie šiaurės vakarinių Sumatros krantų, Ačeho regione. Toliausiai į vakarus nutolusi Indonezijos sala. Plotas 153 km². Beveik 30 tūkst. gyventojų. Svarbiausia gyvenvietė – Sabangas. Saloje yra 670 m aukščio aktyvus fumarolinis ugnikalnis. Salos centre veši džiunglės. Veho salą supa koraliniai rifai. Išvystytas turizmas. Verčiamasi žemės ūkiu (auginami kokosai, gvazdikėliai). Yra karinė jūrų bazė.
Oldsmobile Cutlass

**Oldsmobile Cutlass** buvo automobilis, kurį gamino Oldsmobile. Automobilis buvo pristatytas 1961 metais kaip kompaktinės klasės automobilis skirtas konkuruoti su Dodge Lancer ir Mercury Comet.

Per visus gamybos metus *Cutlass* buvo naudojamas beveik kaip submarkė, nes buvo gaminami keli automobiliai su Cutlass vardu:
* Oldsmobile Cutlass Supreme – Prabangus ir vidutinės klasės sedanas
* Oldsmobile Cutlass Calais – Kompaktinės klasės
* Oldsmobile Cutlass Ciera – Vidutinės klasės
* Oldsmobile Cutlass Cruiser – Universalas